Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Никола Димитровски со лиценца за инспектор број 49193002, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на ул.,,Нада Бутникошарева“ број 3, Велес застапуван од Директорот Азиза Џини и со Записник ИП1 број 16-297 од 17.06.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021 и 99/2022), го донесе следното

**Р Е Ш Е Н И Е**

Се наредува на Азиза Џини, Директор на ЈУ Меѓуопштински центар за социјална работа Велес (во натамошниот текст: Центарот), да ги отстрани констатираните неправилности во примената на Законот за социјалната заштита, подзаконските, општите, поединечните и другите акти донесени врз негова основа, односно да ги преземе следните мерки во определените рокови:

1. Во случај кога ќе настанат промени во материјалната состојба во домаќинството, врз основа на добиени податоци за остварени приходи од надлежните институции, Центарот правилно да ја утврдува материјалната состојба и соодветно на тоа да го определи периодот во кој на домаќинството треба да му се исплаќа правото на гарантирана минимална помош во намален износ заради остварени приходи, согласно член 28 став 3 од Законот и член 3 став 1 точка 1 и точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Центарот да ги преиспита донесените решенија: број 0801-7485/268 од 26.07.2021 година на Т.Б, број 0801-6389/21 од 26.04.2021 година на С.С. број 0801-7184/21 од 28.06.2021 година на А. Б. и број 0801-1047 од 28.03.2022 година на Б.Т.и да донесе нови соодветни решенија, со кои ќе ги замени претходните решенија доколку се донесени во спротивност со закон или друг пропис.

**Рокот за извршување на изречената инспекциска мерка изнесува 10 дена од приемот на решението и постојано.**

2. Центарот, во случај кога ќе прибави податоци по службена должност по пат на размена на податоците по електронски пат со надлежните институции дека се настанати промени во материјалната состојба заради остварени приходи, да ги утврдува и да ги зема во предвид вкупните просечни месечни приходи по сите основи на домаќинството, по што правото на гарантирана минимална помош ќе се исплаќа во висина на разликата од утврдениот износ на правото, или ќе престане користењето на правото, согласно член 28 став 3 од Законот и член 3 став 1 точка 8 и точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Центарот да ги преиспита предметите на корисниците: М.Т. број 0801-8828 од 25.11.2021 година, Н. М. број 0801-5554/2022 од 26.01.2022 година, А.М. број 0801-2365/22 од 21.01.2022 година, М.Х. број 0801-982/22 од 25.01.2022 година и Ф.М. број 0801-830/22 од 24.01.2022 година и во зависност од утврдената фактичка состојба, ако за тоа има потреба да донесе нови соодветни решенија, со кои ќе ги замени претходните решенија доколку се донесени во спротивност со закон или друг пропис.

Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 10 дена од приемот на решението и постојано.**

3. Центарот, да го преиспита решението број 0801-2248/22 од 27.01.2022 година во предметот на С.К. да обезбеди податок дали носителот на правото или член на домаќинството поседува регистрирано моторно возило и да утврди дали носителот на правото во законски определениот рок известил за промената во имотната состојба за себе и сите членови во домаќинството во текот на користењето на правото, кои влијаат на користење на правото.

Исто така, да обезбеди доказ дали возилото е постаро од 5 години во случај кога е поднесено барање за остварување на правото, како и во текот на користење на правото, согласно член 30 став 2 и став 4, член 40 став 1 алинеја 1 и алинеја 2, став 3, член 272 од Законот, член 3 став 1 точка 23, член 5 став 1 точка 4, став 2 и став 3 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/19, 192/20, 23/21, 80/21 и 240/21).

Соодветно на донесеното ново решение, доколку има потреба да  води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 10 дена од приемот на решението.**

4.Центарот, во предметот на А.П.да ги преиспита решенијата број: 0801-7766/21 од 30.08.2021 година, 0801-667 од 28.02.2022 година и откако правилно и целосно ќе ја утврди фактичката состојба, да донесе нови соодветни решенија со кои ќе ја исплаќа висината на разликата на утврдениот износ на правото на гарантирана минимална помош за период од еден месец, односно во наредниот месец што следува, согласно член 28 став 3 од Законот.

Центарот, врз основа на добиен податок од Управата за јавни приходи на ден 25.01.2022 година, да го утврди приходот од 5777,00 денари за периодот од 01.12.2021 година до 30.12.2021 година остварен по основ на доход од работа, по што гарантираната минимална помош ќе се исплаќа во висина на разликата од утврдениот износ на правото, или ќе престане користењето на правото, согласно член 28 став 3 од Законот и член 3 став 1 точка 1 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

**Рокот за извршување на изречената инспекциска мерка изнесува 10 дена од приемот на решението.**

5. Центарот, во предметот на М. С. да ги преиспита решенијата број: 0801-8737/21 од 22.11.2021 година, 0801-667 од 28.02.2022 година и откако правилно и целосно ќе ја утврди фактичката состојба, да донесе нови соодветни решенија со кои ќе ја исплаќа висината на разликата на утврдениот износ на правото на гарантирана минимална помош за период од еден месец, односно во наредниот месец што следува, согласно член 28 став 3 од Законот.

Центарот, врз основа на добиен податок од Управата за јавни приходи на ден 25.01.2022 година, да го утврди приходот од 2731,00 денари денари за периодот од 01.12.2021 година до 30.12.2021 година остварен по основ на добивки од игри на среќа, по што гарантираната минимална помош ќе се исплаќа во висина на разликата од утврдениот износ на правото, или ќе престане користењето на правото, согласно член 28 став 3 од Законот и член 3 став 1 точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

**Рокот за извршување на изречената инспекциска мерка изнесува 10 дена од приемот на решението.**

6. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторот за социјална заштита Никола Димитровски со лиценца за инспектор број 49193002, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на ул.,,Нада Бутникошарева“ број 3, Велес, застапуван од Директорот Азиза Џини и состави Записник ИП1 број 16-297 од 17.06.2022 година, во кој се констатирани недостатоци и неправилности во постапувањето на Центарот во постапката за остварување и користење на правото на гарантирана минимална помош.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-297 од 17.06.2022 година.

 Инспектор за социјална заштита:

 **Никола Димитровски**